Практыкаванне 31

**Я я**

З левага боку намалюй аўтапартрэт. З правага боку намалюй, якім ты вырасцеш.

|  |  |
| --- | --- |
| **,0** |  |

|  |  |
| --- | --- |
| *Знайдзі ды выкрэслі ўсе літары Ю.*  *Колькі іх?*  *Якія народы жывуць у юртах? Якія яшчэ цікавыя назвы дамоў табе сустракаліся?* | УТУЛЬНАЯ ЮРТА  Ў юрце цёпла, ў юрце суха.  А знадворку - завіруха!  Завіхаюцца вятры,  Завываюць на двары.  Сыплюць снег, мароз нясуць,  Спаць спакойна не даюць! |
| *Знайдзі і выкрэслі ўсе літары Я. Колькі іх?*  *Прыгадай беларускія (і не толькі) імёны, што пачынаюцца з Я.* | СЯБРОЎСКІ ПАЧАСТУНАК  Яблык з яблыні упаў.  Яблык на зямлі ляжаў.  Ян і Ясь яго знайшлі,  Падзялілі і пайшлі.  Смак сапраўдны ты адчуеш,  Калі сябра пачастуеш! |

**Нашая песенька!**

|  |  |  |
| --- | --- | --- |
| **Мы едзем, едзем, едзем**  **За самы далягляд –**  **Найлепшая у свеце**  **Кампанія рабят.**  **Мы ўсе жывем у згодзе,**  **Умеем сябраваць,**  **І песеньку заводзім,**  **Абы не сумаваць:**  **Тра-та-та, любата!**  **Мы ўзялі з сабой ката,**  **Чыжыка, сабаку,**  **Пеўніка пад паху,**  **Павіяна,**  **Папугая…**  **Вось кампанія такая!** | **Калі пад чыстым небам**  **З душой адкрытай жыць,**  **Злаваць няма патрэбы**  **І можна ўсіх любіць.**  **Збіраешся ў дарогу –**  **Сяброў склікай хутчэй,**  **Яны і дапамогуць,**  **І разам весялей!**  **Тра-та-та, любата!**  **Мы ўзялі з сабой ката,**  **Чыжыка, сабаку,**  **Пеўніка пад паху,**  **Павіяна,**  **Папугая…**  **Вось кампанія такая!** | **Мы ехалі ўрачыста,**  **Кампанія сяброў.**  **За сонейкам агністым**  **Вярталіся дамоў.**  **Нас промні сагравалі,**  **Нас вецер абдымаў,**  **І мы не сумавалі,**  **Бо кожны падпяваў:**  **Тра-та-та, любата!**  **Мы ўзялі з сабой ката,**  **Чыжыка, сабаку,**  **Пеўніка пад паху,**  **Павіяна,**  **Папугая…**  **Вось кампанія такая!**  *Сяргей Міхалкоў,*  *пераклала Алена Церашкова* |

**Прыходзь на ВЫПУСКНЫЯ заняткі! Аб’яднаем 2 групы ды павесялімся разам!**